N á v r h 

Č........

Vyhláška

Ministerstva výstavby a regionálneho rozvoja Slovenskej republiky

z ..................,

ktorou sa vykonávajú niektoré ustanovenia stavebného zákona

Ministerstvo výstavby a regionálneho rozvoja Slovenskej republiky (ďalej len “ministerstvo”) podľa § 175 ods. 1 písm. k), l), m), p), q), s), t), u), v), w), x), y), z), aa), ab), ad) a ae)  zákona č. ......./.... Z.z.. o územnom plánovaní a stavebnom poriadku a o zmene a doplnení  zákona č. 455/1991 Zb. o živnostenskom podnikaní (živnostenský zákon) v znení neskorších predpisov  (stavebný zákon) ustanovuje :

§1   
Predmet úpravy

Táto vyhláška upravuje podrobnosti o 
a)	obsahu jednotlivých druhov územných rozhodnutí a obsahu územného zámeru 
b)	obsahu návrhu na  územné rozhodnutie, o obsahu územného rozhodnutia a obsahu návrhu na zmenu územného rozhodnutia,
c)	obsahu návrhu na vydanie územného súhlasu a obsahu územného zámeru,
d)	obsahu a forme označenia staveniska  a stavby,
e)	obsahu stavebného denníka a  záznamu o stavbe a spôsobe ich vedenia,
f)	obsahu ohlásenia stavby, rozsahu a obsahu projektovej dokumentácie,
g)	obsahu stavebného súhlasu  s uskutočnením ohlásenej stavby  ,
h)	obsahu  žiadosti o stavebné povolenie, rozsahu a obsahu projektovej dokumentácie,
i)	obsahu stavebného povolenia,
j)	obsahu žiadosti o vydanie stavebného povolenia v zjednodušenom stavebnom konaní,
k)	obsahu žiadosti o povolenie zmeny stavby pred dokončením, rozsahu a obsahu projektovej dokumentácie,
l)	obsahu žiadosti  o vydanie kolaudačného rozhodnutia,
m)	obsahu kolaudačného rozhodnutia,
n)	obsahu žiadosti o povolenie zmeny v užívaní stavby a súhlasu a rozhodnutia o zmene v užívaní stavby, 
o)	rozsahu a obsahu dokumentácie súčasného stavu stavby,
p)	obsahu žiadosti o povolenie odstránenia stavby,
q)	obsahu oznámenia zámeru odstránenia stavby,  rozhodnutia o zastavení stavby, o povolení odstránenia stavby alebo o nariadení  odstránenia stavby .

PRVÁ ČASŤ
ÚZEMNÉ KONANIE

§ 2
Návrh na začatie územného konania 
( K § 49, § 113 a § 115 stavebného zákona)

Návrh na začatie územného konania 
a)	identifikačné údaje  navrhovateľa
1.	fyzická osoba  uvedie meno, priezvisko, dátum narodenia, miesto trvalého pobytu, prípadne tiež adresa pre doručovanie, ak nie je zhodná s miestom trvalého pobytu,
2.	fyzická osoba podnikajúca uvedie meno, priezvisko, IČ, ak jej bolo pridelené, miesto trvalého pobytu, prípadne tiež adresa pre doručovanie, ak nie je zhodná s miestom trvalého pobytu,
3.	právnická osoba uvedie názov,  IČ, ak jej bolo pridelené, adresu sídla a tiež adresa pre doručovanie, ak nie je zhodná s miestom trvalého pobytu, meno, priezvisko osoby oprávnenej konať v mne právnickej osoby,
b)	miesto stavby s uvedením pozemkov, na ktorých sa navrhuje stavba umiestniť, a to s uvedením obce, katastrálneho územia, parcelného čísla a druhu pozemku podľa katastra nehnuteľností a výmery,
c)	zoznam  účastníkov územného konania podľa § 79 stavebného zákona (mená, priezviská a adresy osôb, názov a sídlo podnikateľa),
d)	parcelné čísla susedných pozemkov a susedných stavieb podľa katastra nehnuteľností,
e)	údaje o súčasnom stave využívania dotknutých pozemkov a o stavbách na nich,
f)	územný zámer obsahujúci základné údaje o stavbe, najmä druh stavby, pôdorysná veľkosť, výška stavby, účel stavby, jej prípadná kapacita,
g)	posúdenie vplyvu stavby na životné prostredie, 
h)	údaje o splnení podmienok určených dotknutými orgánmi štátnej správy, ak boli obstarané pred podaním návrhu.
(1)	V  návrhu  na začatie územného konania o umiestnení líniovej stavby alebo stavby mimoriadne rozsiahlej údaje podľa odseku 1 písmeno c) a d) sa neuvádzajú, ale uvedie sa opis prebiehajúcich hraníc územia; ak počet účastníkov územného konania je väčší ako 50 údaje podľa odseku 1 písmeno c)  sa neuvádzajú.

(2)	K návrhu na vydanie územného rozhodnutia sa prikladajú
a)	doklad preukazujúci vlastnícke právo navrhovateľa alebo doklad o práve založenom zmluvou uskutočniť stavbu alebo opatrenie k pozemkom alebo stavbám alebo poukázanie na právo vyplývajúce z osobitného zákona,
b)	súhlas vlastníka pozemku, ak je iný ako navrhovateľ, na ktorom má byť umiestnená stavba, daný na podklade dokumentácie územného zámeru, obsahujúci identifikáciu pozemku a zámer navrhovateľa, doložený jeho overeným podpisom s pripojeným situačným výkresom,
c)	plná moc, ak sa navrhovateľ nechá zastupovať,
d)	kópia katastrálnej mapy a situačný výkres súčasného stavu územia v mierke katastrálnej mapy vrátane parcelných čísiel, so zakreslením stavebného pozemku, navrhovaného umiestnenia stavby, s vyznačením väzieb a účinkov na okolie, výškového osadenia stavby vzhľadom na pevný výškový bod, vzdialeností od hraníc susedných pozemkov a vzdialenosti od susedných stavieb; pri líniových stavbách a pri stavbách mimoriadne rozsiahlych sa priloží  aj mapový podklad v mierke 1: 10 000 až 1: 50 000 s vymedzením hraníc územia a zakreslením stavby. Kópia katastrálnej mapy, situačný výkres a mapový podklad sa prikladajú v dvoch vyhotoveniach,
e)	dokumentácia územného zámeru v dvoch vyhotoveniach  podľa prílohy č.1,
f)	záverečné stanovisko o posúdení vplyvu stavby alebo činnosti na životné prostredie alebo rozhodnutie zo zisťovacieho konania, ak bolo vydané,
g)	rozhodnutia, stanoviská, vyjadrenia, súhlasy, posúdenia alebo iné opatrenia dotknutých orgánov a obce.

(4) Ak ide o stavbu, v ktorej sa má zabudovať  jadrové  zariadenie,  k územnému návrhu sa pripojí súhlas Úradu jadrového dozoru Slovenskej republiky ( ďalej len “úrad jadrového dozoru”) udelený na základe posúdenia bezpečnostnej dokumentácie podľa osobitného predpisu.

§ 3
  Návrh na vydanie  územného súhlasu
(  K § 50 stavebného zákona )

(1) Návrh  na vydanie územného súhlasu na umiestnenie stavby alebo na zmenu využitia územia obsahuje
a)  identifikačné údaje navrhovateľa
1.	fyzická osoba  uvedie meno, priezvisko, dátum narodenia, miesto trvalého pobytu, prípadne tiež adresa pre doručovanie, ak nie je zhodná s miestom trvalého pobytu,
2.	fyzická osoba podnikajúca uvedie meno, priezvisko, IČ, ak jej bolo pridelené, miesto trvalého pobytu, prípadne tiež adresa pre doručovanie, ak nie je zhodná s miestom trvalého pobytu,
3.	právnická osoba uvedie názov,  IČ, ak jej bolo pridelené, adresu sídla a tiež adresa pre doručovanie, ak nie je zhodná s miestom trvalého pobytu, meno, priezvisko osoby oprávnenej konať v mne právnickej osoby,
a)	predmet územného súhlasu so stručnou charakteristikou územia a spôsobu jeho                 doterajšieho využitia, 
b)	územný zámer obsahujúci základné údaje o stavbe, najmä druh stavby, pôdorysná veľkosť, výška stavby, účel stavby, jej prípadná kapacita, resp. základné údaje o dotknutom území, najmä dôvody, spôsob, rozsah a dôsledky nového využitia územia,
a)	údaje o predpokladaných účinkoch na územie,
b)	údaje o jeho súlade s platnou územnoplánovacou dokumentáciou a so  všeobecnými požiadavkami na využitie územia, na ochranu životného prostredia, 
c)	čas predpokladaného uskutočnenia. 

(2) K návrhu na vydanie územného súhlasu na umiestnenie stavby alebo na využitie územia sa prikladajú
a)	doklad preukazujúci vlastnícke právo navrhovateľa alebo doklad o práve založenom zmluvou uskutočniť stavbu alebo opatrenie k pozemkom alebo stavbám, alebo poukázanie na právo vyplývajúce z osobitného zákona,
b)	súhlas vlastníka pozemku, ak je iný ako navrhovateľ, na ktorom má byť umiestnená stavba, daný na podklade dokumentácie stavby, obsahujúci identifikáciu pozemku a zámer navrhovateľa, doložený jeho overeným podpisom s pripojeným situačným výkresom,
c)	kópia katastrálnej mapy a situačný výkres súčasného stavu územia v mierke katastrálnej mapy vrátane parcelných čísiel, so zakreslením stavebného pozemku, navrhovaného umiestnenia stavby, s vyznačením väzieb a účinkov na okolie, výškového osadenia stavby vzhľadom na pevný výškový bod, vzdialeností od hraníc susedných pozemkov a vzdialenosti od susedných stavieb; ak sa navrhuje nové využitie územia s vymedzením hraníc územia, navrhovanej zmeny využitia územia, ktoré je predmetom rozhodnutia a širších vzťahov a účinkov na okolie, v dvoch vyhotoveniach,
d)	dokumentácia územného zámeru primeraného rozsahu podľa § 2 ods. 3 písm. e) a § 5 ods. 3 písm. e) , v dvoch vyhotoveniach,
e)	rozhodnutia, stanoviská, vyjadrenia, súhlasy, posúdenia alebo iné opatrenia dotknutých orgánov, ktoré navrhovateľ je povinný zabezpečiť podľa osobitných zákonov a údaje o  splnení nimi určených podmienok,
f)	stanoviská vlastníkov susedných pozemkov a susedných stavieb. 

§ 4
Obsah územného rozhodnutia 
 ( K §115  stavebného zákona)

(1) Rozhodnutie o umiestnení stavby okrem všeobecných náležitostí obsahuje
a)	identifikačné údaje navrhovateľa a ostatných účastníkov konania,
b)	druh a účel umiestňovanej stavby,  základné údaje o jej kapacite,
c)	parcelné čísla, výmera a druhy pozemkov podľa katastra nehnuteľností, ktoré tvoria stavebný pozemok a na ktorých sa stavba umiestňuje,
d)	umiestnenie stavby na pozemku, najmä vzdialenosti  od hraníc susedných pozemkov a od susedných stavieb, výškové osadenie stavby vzhľadom na pevný výškový bod, súlad s územnotechnickými požiadavkami,
e)	určenie priestorového riešenia stavby, najmä veľkosť pôdorysu stavby, určenie maximálnej výšky stavby, jej tvar,
f)	ďalšie podmienky, ktorými sa zabezpečí dodržanie všeobecných technických požiadaviek  na výstavbu, príslušných technických predpisov a slovenských technických noriem na ochranu verejných záujmov a právom chránených záujmov účastníkov konania,
g)	rozhodnutie o námietkach účastníkov konania, 
h)	čas platnosti rozhodnutia podľa § 88 ods.1 stavebného zákona.

(2) V podmienkach na umiestnenie stavby podľa odseku 1 písm. f) sa 
a)	zabezpečí súlad umiestnenia stavby s územnoplánovacou dokumentáciou, 
b)	zabezpečí starostlivosť o životné prostredie s osobitným zreteľom na obytné prostredie, na zdravé životné podmienky a na ochranu prírody a krajiny,
c)	určia požiadavky pre projektovú  dokumentáciu stavby tak, aby boli rešpektované urbanistické podmienky a architektonické požiadavky na docielenie súladu stavby s okolitým prostredím, jej začlenenie do územia, podiel zastavanej plochy a nezastavanej plochy stavebného pozemku vrátane požiadaviek na úpravu jeho nezastavaných plôch,
d)	zabezpečí prístup k stavbe a na užívanie stavby osobami s obmedzenou schopnosťou pohybu alebo orientácie, 
e)	zabezpečí napojenie stavby na verejnú dopravnú infraštruktúru a technickú infraštruktúru,
f)	určia požiadavky vyplývajúce z chránených území alebo ochranných pásiem alebo z ich blízkosti,
g)	určia požiadavky na ochranu práv a právom chránených záujmov vzťahujúcim sa k nehnuteľnostiam , ktoré sú umiestnením stavby dotknuté,
h)	určia požiadavky vyplývajúce zo stanovísk dotknutých orgánov. 
(3) Pokiaľ sa umiestňuje stavba, ktorá  nevyžaduje stavebné povolenie,  stavebný úrad to uvedie v rozhodnutí s poukazom na príslušné ustanovenie stavebného zákona

(2)	Prílohou územného rozhodnutia je grafická časť overená stavebným úradom, ktorá  obsahuje situačný  výkres  súčasného stavu územia v mierke katastrálnej mapy vrátane parcelných čísiel, so zakreslením stavebného pozemku, navrhovaného umiestnenia stavby, s vyznačením väzieb a účinkov na okolie, výškového osadenia stavby vzhľadom na pevný výškový bod, vzdialeností od hraníc susedných pozemkov a vzdialenosti od susedných stavieb; pri líniových stavbách a rozsiahlych stavbách  umiestnenie stavby sa vyznačí na mapovom podklade vypracovanom podľa § 2 ods. 3 písm. d).

§ 5
Rozhodnutie o zmene územného rozhodnutia
 ( K § 116 stavebného zákona )

(1) Rozhodnutie o zmene  územného rozhodnutia o umiestnení stavby, alebo o využití územia  obsahuje údaje, ktoré určujú nové podmienky a zároveň menia a nahrádzajú podmienky určené v pôvodnom právoplatnom územnom rozhodnutí, ak to umožňuje územnoplánovacia dokumentácia alebo iné podklady pre územné rozhodnutie alebo podmienky v území. Povolené zmeny sa vyznačia aj v grafickej prílohe rozhodnutia overenej stavebným úradom , ktorá nahrádza prílohu pôvodného územného rozhodnutia. 
 (2) V rozhodnutí o zmene územného rozhodnutia o ochrannom pásme alebo rozhodnutia o stavebnej uzávere, ktoré je  právoplatné  sa určia podmienky za ktorých sa povoľuje výnimka zo stavebného zákazu alebo z obmedzenia niektorých činností v území. 
(3) Obsahové náležitosti rozhodnutia o zmene územného rozhodnutia sú primerané podľa príslušných ustanovení pre jednotlivé druhy územných rozhodnutí.

§ 6
Územný súhlas
( K § 50 stavebného zákona)

(1) Územný súhlas na umiestnenie stavby alebo na využitie územia obsahuje najmä
a)	identifikačné údaje navrhovateľa, 
b)	predmet územného súhlasu podľa predloženého územného zámeru obsahujúci základné údaje o stavbe, najmä druh stavby, pôdorysná veľkosť, výška stavby, účel stavby, jej prípadná kapacita, resp. základné údaje o dotknutom území, najmä spôsob a rozsah nového využitia územia, 
c)	údaje o jeho súlade s platnou územnoplánovacou dokumentáciou a s územno-technickými požiadavkami, so  všeobecnými požiadavkami na využitie územia, na ochranu životného prostredia, 
d)	čas platnosti územného súhlasu podľa § 92 ods. 3 stavebného zákona. 

(2) Prílohou územného súhlasu je grafická časť overená stavebným úradom, ktorá obsahuje 
a)  pri umiestnení stavby, situačný výkres  súčasného stavu územia v mierke katastrálnej mapy vrátane parcelných čísiel, so zakreslením stavebného pozemku, navrhovaného umiestnenia stavby, s vyznačením väzieb a účinkov na okolie, výškové osadenie stavby vzhľadom na pevný výškový bod, vzdialeností od hraníc susedných pozemkov a vzdialenosti od susedných stavieb v súlade s územnotechnickými požiadavkami,
b)  pri  zmene využitia územia, výkres  súčasného stavu územia v mierke katastrálnej mapy vrátane parcelných čísiel, so zakreslením veľkosti územia novo využívaného územia s vyznačením jeho hraníc.

DRUHÁ ČASŤ
STAVEBNÝ  PORIADOK

§ 7
Označenie staveniska
( K § 17 stavebného zákona)

Tabuľa, ktorou sa označuje stavenisko alebo stavba na stavenisku obsahuje 
a)	názov stavby, druh, účel a miesto stavby,
b)	identifikačné údaje  stavebníka 
1.	meno, priezvisko, miesto trvalého pobytu, ak ide o fyzickú osobu,  
2.	meno, priezvisko, IČ, ak  bolo pridelené, miesto trvalého pobytu, ak ide o fyzickú osobu podnikajúcu,
3.	názov,  IČ, ak bolo pridelené, adresu sídla, meno, priezvisko osoby oprávnenej konať v mene právnickej osoby, ak ide o právnickú osobu,
c)	identifikačné údaje  zhotoviteľa stavby (meno, priezvisko zhotoviteľa podľa § 107 ods. 2 písm. a) stavebného zákona alebo názov a adresa zhotoviteľa podľa § 107 ods. 2 písm. b) stavebného zákona); ak bol určený generálny zhotoviteľ stavby uvedú sa jeho identifikačné údaje,
d)	identifikačné údaje  stavbyvedúceho alebo stavebného dozoru, ak sa stavba uskutočňuje svojpomocou (meno, priezvisko a číslo osvedčenia o odbornej spôsobilosti),
e)	identifikačné údaje  projektanta stavby, alebo generálneho projektanta, 
f)	stavebný úrad, ktorý vydal stavebné povolenie alebo stavebný súhlas,
g)	číslo stavebného povolenia alebo stavebného súhlasu,
h)	termín začatia stavby a ukončenia stavby určený v stavebnom povolení alebo stavebnom súhlase.

§ 8
Stavebný denník a záznam o stavbe
( K § 18 stavebného zákona)
(1)	Stavebný denník alebo záznam o stavbe je súčasťou dokumentácie stavby a počas uskutočňovania stavby sa nachádza na stavenisku. 

(2)	Stavebný denník alebo záznam o stavbe sa vedie odo dňa odovzdania a prevzatia staveniska do dňa dokončenia stavby, vrátane odstránenia vád a nedorobkov zistených pri kontrolnej prehliadke stavby a je prístupný na stavbe všetkým oprávneným osobám, kedykoľvek v priebehu prác na stavenisku.

(3)  Stavebný denník vedie stavbyvedúci, záznam o stavbe pre uskutočňovanie stavieb uvedených v prílohe č. 2 a 3 stavebného zákona vedie stavebník alebo stavebný dozor. Stavbyvedúci, stavebný dozor alebo stavebník zodpovedá za správnosť údajov uvedených v stavebnom denníku alebo zázname o stavbe.
(4)  Stavebný denník obsahuje originálne listy a potrebné množstvo kópií pre ďalšie osoby s očíslovanými stranami, na ktorých po zápise nesmú byť vynechané voľné miesta. Ďalej obsahuje identifikačné údaje, najmä
a)	názov stavby  podľa stavebného súhlasu, stavebného povolenia, číslo a dátum ich vydania, 
b)	údaje o stavbe najmä druh, účel a miesto stavby,
c)	identifikačné údaje  stavebníka 
1.	meno, priezvisko, dátum narodenia, miesto trvalého pobytu, ak ide o fyzickú osobu,  
2.	meno, priezvisko, IČ, ak  bolo pridelené, miesto trvalého pobytu, ak ide o fyzickú osobu podnikajúcu,
3.	názov,  IČ, ak bolo pridelené, adresu sídla, meno, priezvisko osoby oprávnenej konať v mene právnickej osoby, ak ide o právnickú osobu,
d)	identifikačné údaje zhotoviteľa stavby (meno, priezvisko zhotoviteľa podľa § 107 ods. 2 písm. a) stavebného zákona alebo názov a adresa zhotoviteľa podľa § 107 ods. 2 písm. b) stavebného zákona); ak bol určený generálny zhotoviteľ stavby uvedú sa jeho údaje,
e)	identifikačné údaje   stavbyvedúceho alebo identifikačné údaje  stavebného dozoru, ak sa stavba uskutočňuje svojpomocou (meno, priezvisko a číslo osvedčenia o odbornej spôsobilosti),
a)	identifikačné údaje  projektanta stavby alebo identifikačné údaje  generálneho projektanta, ak bol určený (meno, priezvisko, adresa a číslo autorizačného osvedčenia projektanta),
f)	údaje o stavebnom úrade (názov obce alebo mesta), ktorý vydal stavebné povolenie alebo stavebný súhlas,
g)	číslo stavebného povolenia, alebo stavebného súhlasu,
h)	termín začatia stavby a ukončenia stavby určené v stavebnom povolení alebo stavebnom súhlase,
i)	dátum založenia stavebného denníka alebo záznamu o stavbe.

(5) Do stavebného denníka sa vykonávajú pravidelné denné záznamy,  iba výnimočne sa môžu zapísať  v nasledujúci deň, v ktorom sa na stavbe pracuje a obsahujú najmä 
a)  meno a priezvisko osôb , ktorý na stavenisku pracujú,
b)  klimatické podmienky (počasie, teplota, sila vetra,  a pod.),
c)  opis a množstvo vykonaných stavebných prác, montážnych prác , technológia  pracovných postupov a montáží , ich časový postup,
d)  dodávky materiálov, výrobkov, strojov a zariadení pre stavbu, ich uskladnenie a zabudovanie do stavby,
c)	použitie mechanizmov, strojov a zariadení.

(6)  Ďalšie záznamy dokumentujú dôležité údaje, ako sú 
a)	odovzdanie staveniska stavebníkom a jeho prevzatie zhotoviteľom,
b)	začatie prác, termíny a dôvody ich prerušenia a obnovenia, vrátane technologických prestávok,
c)	nástup subdodávateľov, uskutočňovanie prác a ukončenie ich činnosti,
d)	oboznámenie a preškolenie pracovníkov s podmienkami bezpečnosti prác, požiarnou ochranou, ochranou životného prostredia, s technologickými postupmi prác a montážou a s možnými rizikami pri stavebných prácach,
e)	údaje o opatreniach týkajúcich sa bezpečnosti a ochrany zdravia pri práci, požiarnej ochrany a ochrany životného prostredia,
f)	osobitné opatrenia pri búracích a prácach, prácach vo výškach, počas prevádzky, v ochranných pásmach apod.,
g)	manipulácia so zeminami, stavebnou suťou a nakladanie s odpadmi,
h)	geodetické merania,
i)	montáže a demontáže dočasných stavebných konštrukcií (lešenia, paženia, debnenia apod.), ich odovzdania a prevzatia,
j)	prevádzka a užívanie mechanizačných prostriedkov,
k)	výsledky kvantitatívnych a kvalitatívnych odovzdaní dodávok pre stavbu (vstupné kontroly),
l)	opatrenia na zabezpečenie stavby, zabudovaných nebo skladovaných výrobkov a zariadení proti poškodeniu, odcudzeniu apod.,
m)	vykonávanie a výsledky kontrol všetkých druhov,
n)	súhlas so zakrývaním prác (základové škáry, výstuž do betónu, podzemné vedenie apod.),
o)	odôvodnenie a schvaľovanie zmien materiálov, technického riešenia stavby a odchýlky od overenej projektovej dokumentácie,
p)	skutočnosti dôležité pre vecné, časové a finančné plnenie zmlúv (nepredvídateľné vplyvy, výskyt prekážok na stavenisku, výsledky dodatočných technických prieskumov, mimoriadne klimatické vplyvy, archeologický výskum, apod.),
q)	dielčie preberanie ukončených prác,
r)	vykonanie a výsledky skúšok a meraní (technické a technologické zariadenia, prípojky a pod.),
s)	škody spôsobené stavebnou alebo inou činnosťou, havárie, nehody,  úrazy a iné mimoriadne udalosti, vrátane prijatých opatrení,
t)	odovzdania a prevzatia diela alebo jeho ucelených častí,
u)	odstránenie vád a nedorobkov,
v)	výsledky kontrolných prehliadok stavby  podľa § 159 stavebného zákona,
w)	výsledky činnosti audítora stavby,
x)	zriadenie, prevádzka a odstránenie zariadenia staveniska,
y)	nálezy kultúrne cenných predmetov, detailov stavby alebo chránených častí prírody alebo archeologické nálezy.

(7) Ďalej sa do stavebného denníka zapisujú 
a) 	všetky dôležité okolnosti týkajúce sa uskutočňovania stavby, najmä údaje o odchýlkach od projektovej dokumentácie overenej stavebným úradom v stavebnom konaní alebo od podmienok určených v stavebnom povolení alebo v inom rozhodnutí či opatrení,
 b) 	skutočnosti ovplyvňujúce stavebné práce a priebeh výstavby, najmä časový postup prác, teplota vo vzťahu k stavebným prácam najmä s mokrým výrobným procesom, počasie, napr. pri zemných prácach a terénnych úpravách,
c) 	údaje o vykonaných kontrolných prehliadkach (dátum vykonania kontrolnej prehliadky s uvedením zúčastnených osôb, záznam o priebehu kontrolnej prehliadky o zisteniach a uložených opatreniach, ako aj o plnení uložených opatrení), 
d)	údaje o  zmenách stavby pred dokončením povolených stavebným úradom pri kontrolnej prehliadke, 
e)	údaje o vykonanom štátnom stavebnom dohľade,  štátnom odbornom dozore a o vykonanej  inšpekcii práce,
f)	údaje o osobách, ktoré vstúpili na stavenisko, dátum ich vstupu na stavenisko,
g)	údaje o  vykonaných predpísaných skúškach, meraniach a revíziách, 
h)	údaje o zisteniach osôb, ktoré sú podľa § 110 ods. 3 stavebného zákona oprávnené vstupovať na stavenisko, 
i)	zistené skutočnosti a opatrenia osoby oprávnenej vykonávať štátny stavebný dohľad a osoby vykonávajúcej štátny dozor,
j)	zápisy projektanta a projektanta čiastkových projektov stavby alebo autora architektonického diela, geodeta a kartografa stavby,
k)	zápisy stavebníka alebo jeho splnomocneného zástupcu a vlastníka stavby, ak nie je stavebníkom,
l)	zápisy zhotoviteľa stavby a osoby, ktorá vedie uskutočňovanie stavby (stavbyvedúci alebo stavebný dozor),
m)	údaje o odstránení stavebných vád a nedorobkov podľa podmienok kolaudačného  rozhodnutia.

(3)	 Ak sa uskutočňujú technicky jednoduché stavby uvedené v prílohe č. 2 a 3 stavebného zákona, okrem stavieb bytových budov alebo budov na rekreáciu, alebo práce malého rozsahu, pri ktorých tak určil stavebný úrad v podmienkach stavebného povolenia, stavebný denník môže nahradiť jednoduchý záznam o stavbe; tento musí byť vedený  v rozsahu a v časových intervaloch tak, aby zachytával reálny priebeh výstavby, najmenej jedným záznamom počas jedného pracovného týždňa. Obsahové náležitosti a spôsob vedenia jednoduchého záznamu sú primeraného rozsahu podľa stavebného denníka. 

§ 9
Ohlásenie 

	(1)	Ohlásenie obsahuje: 
a)	identifikačné údaje  stavebníka 
1.	fyzická osoba  uvedie meno, priezvisko, dátum narodenia, miesto trvalého pobytu, prípadne tiež adresa pre doručovanie, ak nie je zhodná s miestom trvalého pobytu,
2.	fyzická osoba podnikajúca uvedie meno, priezvisko,  IČ, ak jej bolo pridelené, miesto trvalého pobytu, prípadne tiež adresa pre doručovanie, ak nie je zhodná s miestom trvalého pobytu,
3.	právnická osoba uvedie názov,  IČ, ak jej bolo pridelené, adresu sídla a tiež adresa pre doručovanie, ak nie je zhodná s miestom trvalého pobytu, meno, priezvisko osoby oprávnenej konať v mene právnickej osoby.
b)	údaje o stavbe (druh - účel a rozsah stavby s uvedením zastavanej plochy, počtu nadzemných a podzemných podlaží, výšky stavby, hĺbky podzemnej stavby),
c)	miesto stavby s uvedením pozemkov, na ktorých sa navrhuje stavba umiestniť a pozemkov, ktoré budú navrhovanou stavbou dotknuté, s uvedením obce, katastrálneho územia, parcelného čísla a druhu pozemku podľa katastra nehnuteľností a jeho výmery,
d)	údaje o spôsobe uskutočnenia stavby, 
e)	identifikačné údaje  zhotoviteľa stavby a identifikačné údaje  stavbyvedúceho (meno, priezvisko, adresa a  číslo osvedčenia o odbornej spôsobilosti), ak sa stavba bude uskutočňovať dodávateľsky,
f)	identifikačné údaje  stavebného dozoru (meno, priezvisko, adresa a  číslo osvedčenia o odbornej spôsobilosti), ak sa stavba bude uskutočňovať svojpomocne,
g)	identifikačné údaje projektanta,
h)	číslo územného rozhodnutia o umiestnení stavby s vyznačeným dátumom nadobudnutia právoplatnosti rozhodnutia,
i)	predpokladaný termín začatia a dokončenia stavby; pri dočasnej stavbe dobu trvania.

 (2)  K ohláseniu sa pripojí
a)	doklad preukazujúci vlastnícke právo stavebníka k pozemku alebo doklad o práve založenom zmluvou uskutočniť stavbu alebo opatrenie, alebo poukázanie na právo vyplývajúce z osobitného zákona, 
b)	súhlas vlastníka pozemku, na ktorom má byť umiestnená stavba, ak je iný ako stavebník a ak je pozemok v spoluvlastníctve aj súhlas ostatných vlastníkov s uskutočnením stavby,  pokiaľ nie sú všetci aj stavebníkmi,
c)	plná moc v prípade zastupovania stavebníka,
d)	kópia katastrálnej mapy a situačný výkres súčasného stavu územia v mierke katastrálnej mapy vrátane parcelných čísiel, so zakreslením stavebného pozemku, umiestnenia stavby, s vyznačením vzdialeností od hraníc susedných pozemkov a susedných stavieb; situačný výkres a mapový podklad sa prikladá v dvoch vyhotoveniach,
e)	projektová  dokumentácia stavby v primeranom rozsahu podľa prílohy č. 5, v dvoch vyhotoveniach,
f)	rozhodnutia, stanoviská, vyjadrenia, súhlasy, posúdenia alebo iné opatrenia dotknutých orgánov a obce, ak ich predpisujú osobitné predpisy, 
g)	vyjadrenie vlastníkov susedných pozemkov a stavieb, ak sa tieto pri uskutočňovaní stavby  majú použiť. 

 (3) Na ohlásenie nadstavby, prístavby a vstavby sa ustanovenia odseku 1 a 2 použijú primerane.

§ 10
Ohlásenie stavebných úprav alebo údržby stavby
(1)  Ohlásenie stavebných úprav alebo údržby stavby uvedených v prílohe č. 3 písm. b) stavebného zákona obsahuje
a)	identifikačné údaje stavebníka
1.	fyzická osoba  uvedie meno, priezvisko, dátum narodenia, miesto trvalého pobytu, prípadne tiež adresa pre doručovanie, ak nie je zhodná s miestom trvalého pobytu,
2.	fyzická osoba podnikajúca uvedie meno, priezvisko, IČ, ak jej bolo pridelené, miesto trvalého pobytu, prípadne tiež adresa pre doručovanie, ak nie je zhodná s miestom trvalého pobytu,
3.	právnická osoba uvedie názov,  IČ, ak jej bolo pridelené, adresu sídla a tiež adresa pre doručovanie, ak nie je zhodná s miestom trvalého pobytu, meno, priezvisko osoby oprávnenej konať v mene právnickej osoby.
b)	údaje o stavbe, na ktorej sa stavebná úprava alebo údržba  má uskutočniť (druh, účel a miesto stavby s uvedením parcelného čísla pozemku a katastrálneho územia, opisného  čísla a názvu obce, kde sa stavba nachádza, či stavba je alebo nie je kultúrnou pamiatkou), 
c)	druh, rozsah a účel stavebnej úpravy alebo údržby stavby, 
d)	jednoduchý technický opis uskutočnenia stavebnej úpravy alebo údržby stavby, 
e)	vyhlásenie osoby podľa § 102 ods. 4 stavebného zákona, že bude zabezpečovať dozor nad uskutočňovaním stavebnej úpravy, 
f)	vyjadrenie vlastníkov susedných pozemkov a stavieb, ak sa pri uskutočňovaní stavebnej úpravy alebo údržbe stavby  majú použiť,
g)	predpokladaný termín začatia a dokončenia uskutočňovania stavebnej úpravy alebo údržby stavby. 

(2)   K ohláseniu sa pripojí
a)	doklad preukazujúci vlastnícke právo stavebníka k stavbe alebo doklad o práve založenom zmluvou uskutočniť stavebnú úpravu alebo údržbu stavby, alebo poukázanie na právo vyplývajúce z osobitného zákona, pokiaľ sa nedá overiť v katastri nehnuteľností; pri údržbe stavby ho možno nahradiť čestným vyhlásením, 
b)	plná moc v prípade zastupovania stavebníka,
c)	dokumentácia stavebno-technického riešenia stavebnej úpravy alebo jednoduchý technický opis udržiavacích prác,
d)	písomná dohoda s vlastníkom stavby, ak stavebnú úpravu alebo údržbu stavby bude uskutočňovať nájomca stavby,
e)	stanovisko orgánu štátnej pamiatkovej starostlivosti, ak ide o stavebnú úpravu alebo udržiavacie práce na stavbe, ktorá je kultúrnou pamiatkou, alebo ak ide o stavbu, ktorá sa nachádza v pamiatkovo chránenom území.

§ 11
Súhlas  s uskutočnením ohlásenej stavby (stavebný súhlas)
(K § 68 stavebného zákona)
(1)  Stavebný súhlas obsahuje najmä
a)	identifikačné údaje stavebníka 
1.	meno, priezvisko, dátum narodenia, miesto trvalého pobytu, ak ide o fyzickú osobu,  
2.	meno, priezvisko, IČ, ak  bolo pridelené, miesto trvalého pobytu, ak ide o fyzickú osobu podnikajúcu,
3.	názov,  IČ, ak bolo pridelené, adresu sídla, meno, priezvisko osoby oprávnenej konať v mene právnickej osoby, ak ide o právnickú osobu,
b)	predmet stavebného súhlasu podľa predloženého ohlásenia obsahujúci základné údaje o stavbe, najmä druh stavby, účel stavby, pôdorysné rozmery stavby, zastavanú plochu, výšku stavby, vzhľad a členenie stavby,
c)	miesto stavby s uvedením pozemkov, na ktorých sa navrhuje stavba umiestniť a pozemkov, ktoré budú stavbou dotknuté (obec, katastrálne územie, parcelného čísla a druhy pozemkov podľa katastra nehnuteľností a ich výmera,
d)	údaje  o  umiestnení stavby a súlade umiestnenia s platnou územnoplánovacou dokumentáciou a s územnotechnickými požiadavkami, so  všeobecnými požiadavkami na využitie územia, na ochranu životného prostredia, ak ide o stavbu, ktorá nevyžaduje územné rozhodnutie ani územný súhlas,
e)	predpokladaný termín dokončenia stavby.

(2)	  K stavebnému súhlasu sa prikladá situačný výkres podľa § 33 ods. 2 písm. d) overený stavebným úradom a  projektová dokumentácia stavby overená stavebným úradom.
 
(3)  Na obsah stavebného súhlasu so zmenou stavby, stavebnou úpravou alebo údržbou stavby sa primerane vzťahujú ustanovenia odseku 1 a 2.

§ 12
Žiadosť o stavebné povolenie
(K § 117 stavebného zákona)
      (1)  Žiadosť o stavebné povolenie sa podáva na stavby, ktoré nie sú uvedené v prílohách č. 2 a 3 stavebného zákona a to na
a)	samostatnú stavbu alebo jej zmenu,
b)	súbor stavieb vrátane stavieb zariadenia staveniska,
c)	jednotlivé stavby súboru stavieb, ak budú po dokončení schopné samostatného užívania.

(2)  Žiadosť o stavebné povolenie okrem všeobecných náležitostí obsahuje
a) 	identifikačné údaje  stavebníka
1.	fyzická osoba  uvedie meno, priezvisko, dátum narodenia, miesto trvalého pobytu, prípadne tiež adresa pre doručovanie, ak nie je zhodná s miestom trvalého pobytu,
2.	fyzická osoba podnikajúca uvedie meno, priezvisko, dátum narodenia,  IČ, ak jej bolo pridelené, miesto trvalého pobytu, prípadne tiež adresa pre doručovanie, ak nie je zhodná s miestom trvalého pobytu,
3.	právnická osoba uvedie názov,  IČ, ak jej bolo pridelené, adresu sídla a tiež adresa pre doručovanie, ak nie je zhodná s miestom trvalého pobytu, meno, priezvisko osoby oprávnenej konať v mene právnickej osoby.
b)	údaje o stavbe a jej stručný opis (druh, účel a miesto stavby, napojenie stavby na technickú infraštruktúru), 
c)	parcelné čísla a druhy (kultúry) stavebného pozemku s uvedením vlastníckych alebo iných práv podľa katastra nehnuteľností, 
d)	parcelné čísla susedných pozemkov a stavieb na nich s uvedením vlastníckych alebo iných práv podľa katastra nehnuteľností, prípadne ostatných pozemkov, ktoré sa majú použiť ako stavenisko (napr. časť verejného priestranstva),
e)	číslo územného rozhodnutia o umiestnení stavby s uvedením dátumu právoplatnosti rozhodnutia alebo číslo územného súhlasu, 
f)	rozsah  vybavenia staveniska,
g)	meno, priezvisko, adresu a číslo autorizačného osvedčenia projektanta, alebo generálneho projektanta, ak bol určený, 
h)	identifikačné údaje  zhotoviteľa stavby, identifikačné údaje   stavbyvedúceho (meno, priezvisko, adresu a číslo osvedčenia o odbornej spôsobilosti),
f)	základné údaje o stavbe, jej členení, technickom alebo výrobnom zariadení, budúcej prevádzke a jej vplyve na životné prostredie a zdravie ľudí a o súvisiacich opatreniach,
i)	predpokladaný termín začatia a dokončenia stavby a pri dočasnej stavbe dobu jej trvania,
j)	vyjadrenie vlastníkov susedných pozemkov a stavieb, ak sa pri uskutočňovaní stavby  majú použiť,
k)	zoznam účastníkov stavebného konania, podľa § 122 ods.2 stavebného zákona (mená, priezviská a adresy osôb, názov a sídlo podnikateľa), ktorí sú stavebníkovi známi; ak ide o líniovú stavbu, stavbu mimoriadne rozsiahlu, alebo ak počet účastníkov stavebného konania je väčší ako 50, zoznam sa neuvádza.

(3) K žiadosti o stavebné povolenie sa prikladajú 
a)	doklad preukazujúci vlastnícke právo stavebníka k pozemku alebo doklad o práve založenom zmluvou uskutočniť stavbu alebo opatrenie, alebo poukázanie na právo vyplývajúce z osobitného zákona, ktoré ho oprávňuje zriadiť na pozemku navrhovanú stavbu, 
b)	plná moc v prípade zastupovania stavebníka,
c)	projektová dokumentácia stavby v rozsahu podľa prílohy č.5,  v dvoch vyhotoveniach,
d)	rozhodnutia, stanoviská, vyjadrenia, súhlasy, posúdenia alebo iné opatrenia dotknutých orgánov, ak ich predpisujú osobitné predpisy (napr. o ochrane poľnohospodárskeho pôdneho fondu, lesného pôdneho fondu, o ochrane ovzdušia, o posudzovaní vplyvov na životné prostredie, o ochrane prírody a krajiny, o ochrane zdravia ľudí, o pamiatkovej starostlivosti, o požiarnej ochrane, o civilnej ochrane obyvateľstva, o technickej bezpečnosti), 
e)	údaje o splnení požiadaviek uvedených v stanoviskách dotknutých orgánov,
f)	doklady o rokovaniach s účastníkmi stavebného konania, ak sa konali pred podaním žiadosti,
g)	právoplatné rozhodnutie o umiestnení stavby alebo územný súhlas, ak ide o stavbu povoľovanú špeciálnym stavebný úradom, vojenským stavebný úradom alebo iným stavebným úradom; inak uvedie  číslo právoplatného územného rozhodnutia o umiestnení stavby alebo číslo územného súhlasu. 

(4) Ak ide o stavbu, v ktorej sa má zabudovať jadrové zariadenie, k žiadosti sa pripojí súhlas úradu jadrového dozoru udelený na základe posúdenia bezpečnostnej dokumentácie podľa osobitného predpisu. 

§ 13
      Pri stavbe, pri ktorej sa má použiť neobvyklý spôsob uskutočňovania alebo konštrukčného riešenia, alebo v ktorej sa má inštalovať ojedinelé technické zariadenie, ktoré nie je porovnateľné s inými už vyskúšanými zariadeniami, a pri ktorej sa nemôžu vopred spoľahlivo určiť negatívne účinky prevádzky stavby na životné prostredie a zdravie ľudí, sa doloží žiadosť o stavebné povolenie posudkom špecializovaného pracoviska, vysokej školy alebo znalca. Posudok sa nepredkladá, pokiaľ bol vplyv stavby na životné prostredie posúdený podľa osobitných predpisov.

§ 14
Stavebné povolenie
(K § 122 stavebného zákona )

	(1) Stavebné povolenie okrem všeobecných náležitostí  obsahuje
a) 	identifikačné údaje  stavebníka 
1.	meno, priezvisko, dátum narodenia, miesto trvalého pobytu, ak ide o fyzickú osobu,  
2.	meno, priezvisko, dátum narodenia,  IČ, ak  bolo pridelené, miesto trvalého pobytu, ak ide o fyzickú osobu podnikajúcu,
3.	názov,  IČ, ak bolo pridelené, adresu sídla, meno, priezvisko osoby oprávnenej konať v mene právnickej osoby, ak ide o právnickú osobu,
b)	identifikačné údaje   účastníkov konania (meno, priezvisko, adresa),
c)	parcelné čísla a druhy (kultúry) stavebného pozemku s uvedením vlastníckych práv stavebníka podľa katastra nehnuteľností alebo práv založených zmluvou uskutočniť stavbu alebo poukázanie na právo vyplývajúce z osobitného zákona, ktoré oprávňuje stavebníka zriadiť na pozemku navrhovanú stavbu, 
d)	parcelné čísla susedných pozemkov a stavieb na nich s uvedením vlastníckych alebo iných práv podľa písm. c), prípadne parcelné čísla pozemkov, ktoré sa majú použiť ako stavenisko (napr. časť verejného priestranstva),
e)	číslo územného rozhodnutia o umiestnení stavby s uvedením dátumu právoplatnosti rozhodnutia alebo číslo územného súhlasu, 
f)	údaje o stavbe a jej stručný opis (najmä druh, účel, miesto, pôdorysné a výškové rozmery povoľovanej stavby, jej členenie, vplyv na životné prostredie a zdravie ľudí, spôsob pripojenia stavby na technickú infraštruktúru),
g)	rozsah  vybavenie staveniska,
h)	predpokladaný termín začatia a dokončenia stavby a pri dočasnej stavbe dobu jej trvania,
i)	meno, priezvisko a adresu  projektanta, alebo generálneho projektanta, ak bol určený, číslo jeho autorizačného osvedčenia,
j)	identifikačné údaje  zhotoviteľa stavby, identifikačné údaje   stavbyvedúceho (meno, priezvisko, adresu  a číslo osvedčenia  o odbornej spôsobilosti), alebo povinnosť oznámiť zhotoviteľa stavby, ak bude určený vo výberovom konaní,  do   15 dní od jeho ukončenia,
k)	vyjadrenie vlastníkov susedných pozemkov a stavieb, ak sa pri uskutočňovaní stavby  majú použiť,
l)	podmienky na uskutočnenie stavby alebo aj na užívanie stavby, najmä
1.	požiadavky na zabezpečenie  súladu urbanistického a  architektonického riešenia    stavby  s  okolitým  životným  prostredím,  na  ochranu  prírody  a  krajiny,  na  zabezpečenie  starostlivosti  o životné    prostredie,  na  zabezpečenie  prístupu a užívania  stavby osobami s obmedzenou    schopnosťou pohybu alebo orientácie, 
2.	požiadavky  na  napojenie  na  siete  dopravnej infraštruktúry a technickej infraštruktúry, 
3.	požiadavky na zabezpečenie ochrany verejných   záujmov  a  právom  chránených        záujmov účastníkov konania, 
4.	požiadavky  na  dodržanie  technických  predpisov,  najmä  zabezpečenie  súladu so všeobecnými technickými požiadavkami podľa  vyhlášky č. ...../.... Z.z. a inými     technickými predpismi všeobecne záväzného charakteru, príslušnými slovenskými technickými normami, 
5.	požiadavky  na  dodržiavanie  predpisov  o bezpečnosti  práce  a  technických     zariadení pri uskutočňovaní stavby vrátane staveniska,
6.	požiadavky na použitie vhodných stavebných výrobkov, 
7.	požiadavky na označenie stavby alebo staveniska,
m)	ďalšie podmienky, ktorými sa zabezpečí ochrana verejných záujmov a právom chránené záujmy účastníkov konania,
n)	oznámenie určitého štádia stavby na účel výkonu štátneho stavebného dohľadu podľa § 159 stavebného zákona,
o)	určenie lehoty na dokončenie stavby,
p)	rozhodnutie o námietkach účastníkov konania,
q)	povinnosť stavebníka oznámiť stavebnému úradu začatie uskutočňovania stavby,
r)	platnosť stavebného povolenia podľa § 129 stavebného zákona.
(2) K stavebnému povoleniu pripojí stavebný úrad overenú projektovú dokumentáciu stavby alebo jej zmeny.
§ 15
Žiadosť o povolenie zmeny stavebného povolenia
(K § 126 stavebného zákona )
(1) Žiadosť o povolenie zmeny stavby pred  dokončením obsahuje 
a) 	identifikačné údaje  stavebníka 
1.	fyzická osoba  uvedie meno, priezvisko, dátum narodenia, miesto trvalého pobytu, prípadne tiež adresa pre doručovanie, ak nie je zhodná s miestom trvalého pobytu,
2.	fyzická osoba podnikajúca uvedie meno, priezvisko, IČ, ak jej bolo pridelené, miesto trvalého pobytu, prípadne tiež adresa pre doručovanie, ak nie je zhodná s miestom trvalého pobytu,
3.	právnická osoba uvedie názov,  IČ, ak jej bolo pridelené, adresu sídla a tiež adresa pre doručovanie, ak nie je zhodná s miestom trvalého pobytu, meno, priezvisko osoby oprávnenej konať v mene právnickej osoby.
b) 	označenie stavby a časti, ktorej sa zmena týka,
c) opis zmien a ich porovnanie so stavebným povolením a overenou projektovou dokumentáciou.
(2) K žiadosti o povolenie zmeny stavby pred jej dokončením sa prikladá 
a) situačný výkres, overený stavebným úradom v konaní o zmene územného rozhodnutia podľa § 89 stavebného zákona, ak sa mení vonkajšie pôdorysné alebo výškové usporiadanie stavby,
b) projektová dokumentácia v primeranom rozsahu podľa prílohy č.5, v dvoch vyhotoveniach, ktorá obsahuje
1. 	súhrnnú správu obsahujúcu údaje v rozsahu navrhovanej zmeny, vrátane údajov, či navrhovaná zmena stavby bude mať účinok na okolie stavby, životné prostredie alebo užívanie stavby,
2. 	stavebné výkresy v rozsahu navrhovanej zmeny,
3. 	ak ide o zásah do nosnej konštrukcie, statické posúdenie navrhovanej zmeny,
d)	doklady o prerokovaní s dotknutými orgánmi, ktorých záujmy sú navrhovanou zmenou stavby dotknuté.
(3) Ak zmena stavby spočíva v nepodstatných odchýlkach od projektovej dokumentácie overenej v stavebnom konaní (napr. nemení sa pôdorysné ani výškové ohraničenie stavby, nemení sa účel stavby, nemení sa konštrukčné ani dispozičné riešenie), možno zmenu po dohode so stavebným úradom vyznačiť priamo vo vyhotoveniach pôvodnej projektovej dokumentácie stavby overenej stavebným úradom a prerokovať až v kolaudačnom konaní.
(4) Podľa odsekov 1 až 3 sa postupuje primerane aj pri žiadostiach o povolenie zmien podmienok pôvodného stavebného povolenia.

§ 16
Žiadosť  o vydanie kolaudačného rozhodnutia
(  K § 127 stavebného zákona )

(1)	Žiadosť o vydanie kolaudačného rozhodnutia obsahuje
a)	identifikačné údaje  stavebníka,
1.	meno, priezvisko, dátum narodenia, miesto trvalého pobytu, ak ide o fyzickú osobu,  
2.	meno, priezvisko, IČ, ak  bolo pridelené, miesto trvalého pobytu, ak ide o fyzickú osobu podnikajúcu,
3.	názov,  IČ, ak bolo pridelené, adresu sídla, meno, priezvisko osoby oprávnenej konať v mene právnickej osoby, ak ide o právnickú osobu,
b)	základné údaje o dokončenej stavbe označenie, účel (kapacita) stavby a miesto stavby,
c)	dátum a číslo územného súhlasu alebo územného rozhodnutia alebo stavebného povolenia, alebo stavebného povolenia vydaného v zjednodušenom stavebnom konaní, prípadne povolenia zmeny stavby pred jej dokončením,
d)	predpokladaný termín dokončenia stavby,
e)	termín úplného vypratania staveniska a dokončenia úprav okolia stavby,
f)	údaj, či sa bude vykonávať skúšobná prevádzka a čas jej trvania.

(2)	K návrhu na vydanie kolaudačného rozhodnutia sa podľa potreby doplní
a)	opis a zdôvodnenie vykonaných odchýlok od územného súhlasu, územného rozhodnutia, stavebného súhlasu, alebo stavebného povolenia,
b)	doklad o zabezpečení spracovania dokumentácie geodetických prác pri podzemných sieťach technickej infraštruktúry ešte pred ich zakrytím,
c)	geometrický plán pre stavby evidované v katastri nehnuteľností a pri stavbách technickej infraštruktúry a dopravnej infraštruktúry,
d)	dokumentácia skutočného  vyhotovenia stavby, ak stavba bola uskutočnená odchylne od projektovej dokumentácie overenej stavebným úradom,
e)	 doklady o predpísaných skúškach a skúšobnej prevádzke, ak boli vykonané,
f)	pri stavbe, v ktorej bolo alebo má byť zabudované jadrové zariadenie súhlas Úradu jadrového dozoru Slovenskej republiky udelený na základe posúdenia bezpečnostnej dokumentácie,
g)	doklady preukazujúce zhodu vlastností použitých výrobkov s základnými požiadavkami na stavby, 
h)	ďalšie doklady, ktoré stavebný úrad určil v stavebnom povolení,
i)	rozhodnutia, stanoviská, vyjadrenia, súhlasy, posúdenia, prípadne iné opatrenia dotknutých orgánov, ak sú predpísané osobitnými predpismi.

(3)	Na ústne konanie spojené s miestnym zisťovaním sa predkladajú
a)	doklady o vytýčení priestorovej polohy stavby,
b)	doklady o výsledkoch predpísaných skúšok a meraní a o spôsobilosti prevádzkových zariadení na plynulú a bezpečnú prevádzku,  vyhodnotenie skúšobnej prevádzky, pokiaľ bola vykonaná, prípadne správa o výsledku komplexného vyskúšania,
c)	projektová dokumentácia overená stavebným úradom v stavebnom konaní alebo pri povoľovaní zmeny stavby pred jej dokončením,
d)	výkresy, v ktorých sú vyznačené zmeny, ku ktorým došlo počas uskutočňovania stavby; tieto zmeny môžu byť na základe kolaudačného rozhodnutia vyznačené v projektovej stavebný úrad spojil s kolaudačným konaním ,
e)	stavebný denník.

(4)	Ak záverečnú kontrolnú prehliadku stavby vykonal audítor stavby, žiadosť o vydanie kolaudačného rozhodnutia obsahuje aj dátum konania záverečnej kontrolnej prehliadky dokončenej stavby a na podklade jej výsledkov vypracovaný odborný posudok audítora stavby.

  (5)   Ak stavebný úrad pri povolení terénnych úprav,  pri dodatočnom povolení stavby alebo nariadení nevyhnutných úprav určil, že podliehajú kolaudácii, pre žiadosť o vydanie kolaudačného rozhodnutia  ustanovenia platia primerane.

§ 17
Kolaudačné rozhodnutie
( K  § 130 stavebného zákona )

	(1) Kolaudačné rozhodnutie okrem všeobecných náležitostí obsahuje najmä
a)	identifikačné údaje stavebníka,
b)	označenie stavby,
c)	vymedzenie účelu užívania stavby,
d)	podmienky pre užívanie stavby určené podľa druhu a účelu  stavby, ktorými sa zabezpečí  ochrana verejných záujmov podľa osobitných predpisov a právom chránených záujmov účastníkov konania, najmä z hľadiska starostlivosti o životné prostredie, zdravia ľudí, protipožiarnej ochrany, bezpečnosti a ochrany zdravia pri práci, 
e)	povinnosti na zabezpečenie verejných záujmov, na ochranu práv a právom chránených záujmov účastníkov konania, zabezpečenie užívania osobami s obmedzenou schopnosťou pohybu alebo  orientácie.
f)	lehotu na odstránenie drobných nedostatkov skutočného realizovania stavby, ktoré vo svojom súhrne nebránia riadnemu a nerušenému užívaniu stavby.

(2) Ak sa má stavba užívať ako prevádzkareň, okrem náležitostí ods.1 kolaudačné rozhodnutie  obsahuje osvedčenie, že prevádzkareň je spôsobilá na prevádzku, najmä podľa 
a)	dokladov o vykonaní predpísaných skúšok, 
b)	meraní a revízií, 
c)	dokladov o spôsobilosti prevádzkových zariadení na plynulú a bezpečnú prevádzku.

§ 18
Žiadosť o vydanie kolaudačného osvedčenia
( K  § 128 stavebného zákona )

(1)	Žiadosť o vydanie kolaudačného osvedčenia obsahuje 
a)	identifikačné údaje stavebníka,
1.	meno, priezvisko, dátum narodenia, miesto trvalého pobytu, ak ide o fyzickú osobu,  
2.	meno, priezvisko, dátum narodenia,  IČ, ak  bolo pridelené, miesto trvalého pobytu, ak ide o fyzickú osobu podnikajúcu,
3.	názov,  IČ, ak bolo pridelené, adresu sídla, meno, priezvisko osoby oprávnenej konať v mene právnickej osoby, ak ide o právnickú osobu,
b)	základné údaje o dokončenej stavbe, jej označenie, účel (kapacita) stavby a miesto stavby,
c)	dátum a číslo územného súhlasu ,
d)	predpokladaný termín dokončenia stavby,
e)	termín úplného vypratania staveniska a dokončenia úprav okolia.

(2)	Ostatné náležitosti žiadosti o kolaudačné osvedčenie podľa rozsahu stavby platia primerane ako pre žiadosť o vydanie kolaudačného rozhodnutia.

§ 19
Žiadosť o povolenie zmeny v užívaní stavby
( K  § 132 stavebného zákona )

(1)	Žiadosť o povolenie zmeny v užívaní stavby obsahuje
a)	identifikačné údaje žiadateľa
1.	meno, priezvisko, dátum narodenia, miesto trvalého pobytu, ak ide o fyzickú osobu,  
2.	meno, priezvisko, IČ, ak  bolo pridelené, miesto trvalého pobytu, ak ide o fyzickú osobu podnikajúcu,
3.	názov,  IČ, ak bolo pridelené, adresu sídla, meno, priezvisko osoby oprávnenej konať v mene právnickej osoby, ak ide o právnickú osobu,
b)	označenie stavby podľa údajov katastra nehnuteľností s uvedením vlastníckych alebo iných práv,
c)	údaje o rozsahu navrhovanej zmeny  v užívaní stavby a novom spôsobe užívania stavby,
d)	zoznam (mená, priezviská a adresy) účastníkov konania, ktorí sú navrhovateľovi známi,
e)	 územné rozhodnutie o zmene stavby alebo stavebné povolenie, resp. stavebný súhlas o zmene stavby ak  boli vydané.

(2)	K návrhu sa pripojí
a)	doklad preukazujúci vlastnícke alebo iné právo k stavbe; prípadne súhlas vlastníka stavby s navrhovanou zmenou v spôsobe jej užívania, ak navrhovateľ nie je vlastníkom stavby,
b)	textová a grafická dokumentácia s vyznačením pôvodného a navrhovaného spôsobu užívania jednotlivých priestorov stavby,
c)	doklady o rokovaní s účastníkmi konania, pokiaľ sa viedli vopred,
d)	rozhodnutia, stanoviská, vyjadrenia, súhlasy, posúdenia, prípadne iné opatrenia dotknutých orgánov podľa osobitných predpisov,
e)	kolaudačné rozhodnutie, kolaudačné osvedčenie, stavebný súhlas alebo stavebné povolenie, z ktorého je zrejmé na aký účel bola stavba povolená a na aký účel sa užíva; ak sa doklady nezachovali, zjednodušenú projektovú dokumentáciu existujúcej  stavby, z ktorej je zrejmý účel užívania.

§ 20
  Rozhodnutie o zmene v užívaní stavby
( K  § 133 stavebného zákona )

	Rozhodnutie o zmene v užívaní stavby okrem všeobecných náležitostí obsahuje najmä
a)	identifikačné údaje žiadateľa
1.	meno, priezvisko, dátum narodenia, miesto trvalého pobytu, ak ide o fyzickú osobu,  
2.	meno, priezvisko, IČ, ak  bolo pridelené, miesto trvalého pobytu, ak ide o fyzickú osobu podnikajúcu,
3.	názov,  IČ, ak bolo pridelené, adresu sídla, meno, priezvisko osoby oprávnenej konať v mene právnickej osoby, ak ide o právnickú osobu,   
b)	označenie stavby podľa údajov katastra nehnuteľností, s uvedením vlastníckych alebo iných práv,
c)	vymedzenie nového spôsobu užívania stavby,
d)	podmienky pre nový spôsob užívania stavby, ktorými sa zabezpečí ochrana verejných záujmov podľa osobitných predpisov a ochrana právom chránených záujmov účastníkov konania, najmä z hľadiska starostlivosti o životné prostredie, ochrany kultúrnych pamiatok, zdravia ľudí, požiarnej ochrany, bezpečnosti a ochrany zdravia pri práci,
e)	rozhodnutie o námietkach účastníkov konania.

§ 21
Žiadosť o povolenie odstránenia stavby
( K  § 134 stavebného zákona )

(1)	Žiadosť o povolenie odstránenia stavby obsahuje
a)	identifikačné údaje vlastníka stavby,
1.	meno, priezvisko, dátum narodenia, miesto trvalého pobytu, ak ide o fyzickú osobu,  
2.	meno, priezvisko, IČ, ak  bolo pridelené, miesto trvalého pobytu, ak ide o fyzickú osobu podnikajúcu,
3.	názov,  IČ, ak bolo pridelené, adresu sídla, meno, priezvisko osoby oprávnenej konať v mene právnickej osoby, ak ide o právnickú osobu,
b)	druh, účel, miesto a označenie stavby podľa katastra nehnuteľností,
c)	dôvody odstránenia stavby a predpokladaný termín začatia a skončenia prác,
d)	názov a sídlo odborne vybavenej právnickej osoby, ktorá odstránenie stavby vykoná; ak vlastník bude odstraňovať stavbu svojpomocou, uvedie meno a adresu oprávnenej osoby, ktorá bude vykonávať odborné vedenie prác spojených s odstraňovaním stavby,
e)	údaj, či sa stavba odstráni s použitím trhavín,
f)	údaje o tom, ako sa naloží s vybúraným materiálom a kde sa prebytočný materiál uloží,
g)	zoznam (mená, priezviská a adresy osôb, názov a sídlo podnikateľa) účastníkov konania, ktorí sú žiadateľovi známi,
h)	informácia o tom, ako sú zabezpečené doterajším nájomcom bytov a nebytových priestorov náhradné byty, ubytovanie alebo priestory, ak sa má odstrániť bytová budova,
i)	ako bude využitý uvoľnený pozemok,
j)	návrh na opatrenia na susednom pozemku alebo stavbe, ak sa majú z týchto nehnuteľností vykonávať búracie práce alebo ak sa majú tieto nehnuteľnosti inak použiť.

(2)	K žiadosti o povolenie na odstránenie stavby sa pripoja
a)	doklad, ktorým sa preukazuje vlastnícke alebo iné právo k stavbe alebo pozemkom,
b)	dokumentáciu búracích prác v rozsahu podľa prílohy č.6 , v dvoch vyhotoveniach; pri technicky menej náročných stavbách technologický opis prác, prípadne  nevyhnutné výkresy úprav pozemku,
c)	v prípade radovej zástavby statické posúdenie, ktorým sa preukazuje zabezpečenie mechanickej odolnosti a stability nosných konštrukcií susedných stavieb a ich bezpečného užívania,
d)	doklady o rokovaniach s dotknutými orgánmi, správcami sietí technickej infraštruktúry  a s účastníkmi konania, pokiaľ sa o odstránení stavby viedli vopred, 
e)	pri stavbách, ktorých odstránenie nebude vykonávať odborne vybavená fyzická osoba alebo právnická osoba, prehlásenie oprávnenej osoby, ktorá sa zaviazala vykonávať odborné vedenie prác spojených s odstránením stavby, 
f)	rozhodnutia, stanoviská, vyjadrenia, súhlasy, posúdenia, prípadne iné opatrenia dotknutých orgánov podľa osobitných predpisov, 
g)	pri stavbe, v ktorej bolo zabudované jadrové zariadenie, povolenie úradu jadrového dozoru  udelené  na  základe  posúdenia  dokumentácie  o  jadrovej 
      bezpečnosti pri vyraďovaní podľa osobitného predpisu.

(3)	Ak  ide  o odstránenie  nehnuteľnej  kultúrnej  pamiatky,    žiadosť  obsahuje tiež  fotodokumentáciu, dokumentačné výkresy, prípadne inú dokumentáciu (napríklad meračskú alebo modelovú).

§ 22
Oznámenie zámeru odstránenia stavby
( K § 135 stavebného zákona )

(1) V oznámení zámeru  vlastník stavby uvedie najmä  
a) identifikačné údaje vlastníka stavby 
1.	meno, priezvisko, dátum narodenia, miesto trvalého pobytu, ak ide o fyzickú osobu,  
2.	meno, priezvisko, dátum narodenia,  IČ, ak  bolo pridelené, miesto trvalého pobytu, ak ide o fyzickú osobu podnikajúcu,
3.	názov,  IČ, ak bolo pridelené, adresu sídla, meno, priezvisko osoby oprávnenej konať v mene právnickej osoby, ak ide o právnickú osobu,
a)	druh, účel, miesto a označenie stavby podľa katastra nehnuteľností,
b)	dôvody odstránenia stavby a predpokladaný termín začatia a skončenia prác,
c)	názov a sídlo odborne vybavenej právnickej osoby, ktorá odstránenie stavby vykoná; ak vlastník bude odstraňovať stavbu svojpomocou, uvedie meno a adresu oprávnenej osoby, ktorá bude vykonávať odborné vedenie prác spojených s odstraňovaním stavby,
d)	údaje o tom, ako sa naloží s vybúraným materiálom, kde sa prebytočný materiál uloží,
e)	 ako  naloží s uvoľneným pozemkom, 
f)	opatrenia  potrebné na zabezpečenie susedných pozemkov a stavieb .

(2)	K oznámeniu priloží 
a)	doklad preukazujúci vlastnícke právo k stavbe, 
b)	technický opis búracích prác,
c)	dokumentáciu búracích prác podľa prílohy č. 6,  ak ide o stavby, ktoré vyžadujú stavebné povolenie alebo o stavby podľa prílohy č. 4 písm. a) a  c) body  1. až  4. zákona.

§ 23
Rozhodnutie o povolení odstránenia stavby
( K § 134 stavebného zákona )

      (1) Rozhodnutie o povolení odstránenia stavby okrem všeobecných náležitostí  obsahuje najmä 
a) 	identifikačné údaje vlastníka stavby, ktorému sa odstránenie stavby povoľuje, a to
1.	meno, priezvisko, dátum narodenia, miesto trvalého pobytu, ak ide o fyzickú osobu,  
2.	meno, priezvisko, dátum narodenia,  IČ, ak  bolo pridelené, miesto trvalého pobytu, ak ide o fyzickú osobu podnikajúcu,
3.	názov,  IČ, ak bolo pridelené, adresu sídla, meno, priezvisko osoby oprávnenej konať v mene právnickej osoby, ak ide o právnickú osobu, 
b)	druh, účel, miesto a označenie stavby podľa katastra nehnuteľností, 
c)	dôvody povolenia odstránenia stavby,
d)	lehota  odstránenia stavby , termín začatia a skončenia prác,
e)	názov a sídlo odborne vybavenej právnickej osoby, ktorá odstránenie stavby vykoná; ak vlastník bude odstraňovať stavbu svojpomocou, meno a adresu oprávnenej osoby, ktorá bude vykonávať dozor a odborné vedenie prác spojených s odstraňovaním stavby,
f)	zoznam účastníkov konania (mená, priezviská a adresy osôb, názov a sídlo podnikateľa),
g)	opatrenia na susednom pozemku alebo stavbe, ak sa majú z týchto nehnuteľností vykonávať búracie práce alebo ak sa majú tieto nehnuteľnosti inak použiť,
h)	povinnosť na archivovanie dokumentácie,
i)	rozhodnutie o námietkach účastníkov konania. 

(2)  V rozhodnutí sa ďalej určí najmä
a)	podmienky pre zabezpečenie nevyhnutnej dokumentácie odstraňovanej stavby,
b)	podmienky pri odstraňovaní stavby s použitím trhavín,
c)	ako sa naloží s vybúraným materiálom a kde sa materiál uloží,
d)	technologický opis prác, prípadne aj nevyhnutné výkresy úprav pozemku, prípadne zabezpečenie nevyhnutnej projektovej dokumentácie búracích prác,
e)	v prípade radovej zástavby statické posúdenie, ktorým sa preukazuje zabezpečenie mechanickej odolnosti a stability nosných konštrukcií susedných stavieb a ich bezpečného užívania,
f)	podmienky na dodržanie všeobecných technických požiadaviek na výstavbu, 
g)	povinnosť oznámiť určité štádium búracích prác na zabezpečenie výkonu štátneho stavebného dohľadu,
h)	podmienky podľa požiadaviek dotknutých orgánov, 
i)	podmienky určené správcami sietí dopravnej infraštruktúry a technickej infraštruktúry,
j)	podmienky, ktorými sa zabezpečí ochrana práv a právom chránených záujmov účastníkov konania, 
k)	úpravu pozemku po odstránení stavby (napr. zeleňou a pod.).

§  24
Rozhodnutie o nariadení odstránenia stavby
 (1) Rozhodnutie o nariadení odstránenia stavby okrem všeobecných náležitostí  obsahuje najmä 
a) 	identifikačné údaje vlastníka stavby, ktorému sa odstránenie stavby nariaďuje, a to
1.	meno, priezvisko, dátum narodenia, miesto trvalého pobytu, ak ide o fyzickú osobu,  
2.	meno, priezvisko, IČ, ak  bolo pridelené, miesto trvalého pobytu, ak ide o fyzickú osobu podnikajúcu,
3.	názov,  IČ, ak bolo pridelené, adresu sídla, meno, priezvisko osoby oprávnenej konať v mene právnickej osoby, ak ide o právnickú osobu, 
b) druh, účel, miesto a označenie (nepovolenej) stavby podľa katastra nehnuteľností, 
c)	dôvody, ktoré bránia dodatočne stavbu povoliť a pre ktoré je potrebné nariadiť odstránenie stavby (stavba uskutočňovaná bez rozhodnutia alebo bez súhlasu stavebného úradu vyžadovaného stavebným  zákonom alebo v  rozpore s nimi),
d)	lehota  odstránenia stavby , termín začatia a skončenia prác,
e)	názov a sídlo odborne vybavenej právnickej osoby, ktorá odstránenie stavby vykoná; ak vlastník bude odstraňovať stavbu svojpomocou, meno a adresu oprávnenej osoby, ktorá bude vykonávať odborné vedenie prác spojených s odstraňovaním stavby,
f)	zoznam účastníkov konania (mená, priezviská a adresy osôb, názov a sídlo podnikateľa),
g)	opatrenia na susednom pozemku alebo stavbe, ak sa majú z týchto nehnuteľností vykonávať búracie práce alebo ak sa majú tieto nehnuteľnosti inak použiť, 
h)	rozhodnutie o námietkach účastníkov konania. 

(2)  V rozhodnutí sa ďalej určí najmä
a)	podmienky pre zabezpečenie nevyhnutnej dokumentácie odstraňovanej stavby,
b)	podmienky, pri odstraňovaní stavby s použitím trhavín,
c)	ako sa naloží s vybúraným materiálom a kde sa materiál uloží,
d)	technologický opis prác, prípadne aj nevyhnutné výkresy úprav pozemku,
e)	v prípade radovej zástavby statické posúdenie, ktorým sa preukazuje zabezpečenie mechanickej odolnosti a stability nosných konštrukcií susedných stavieb a ich bezpečného užívania,
f)	podmienky na dodržanie všeobecných technických požiadaviek na výstavbu, 
g)	podmienky, podľa požiadaviek dotknutých orgánov, 
h)	podmienky určené správcami sietí dopravnej infraštruktúry a technickej infraštruktúry,
i)	podmienky, ktorými sa zabezpečí ochrana práv a právom chránených záujmov účastníkov konania 
j)	úprava pozemku po odstránení stavby (napr. zeleňou a pod.).

§ 25
Dokumentácia súčasného stavu  stavby  

(1)	Dokumentácia súčasného stavu stavby, ktorú obstará vlastník existujúcej stavby, ak nebola vyhotovená, nezachovala sa alebo nie je v náležitom stave a ktorú stavebný  úrad overí obsahuje najmä
a) 	identifikačné údaje  stavebníka
1.	fyzická osoba  uvedie meno, priezvisko, dátum narodenia, miesto trvalého pobytu, prípadne tiež adresa pre doručovanie, ak nie je zhodná s miestom trvalého pobytu,
2.	fyzická osoba podnikajúca uvedie meno, priezvisko, IČ, ak jej bolo pridelené, miesto trvalého pobytu, prípadne tiež adresa pre doručovanie, ak nie je zhodná s miestom trvalého pobytu,
3.	právnická osoba uvedie názov,  IČ, ak jej bolo pridelené, adresu sídla a tiež adresa pre doručovanie, ak nie je zhodná s miestom trvalého pobytu, meno, priezvisko osoby oprávnenej konať v mne právnickej osoby,
b) parcelné čísla stavebného pozemku podľa katastra nehnuteľností s uvedením vlastníckych  alebo iných práv, 
b)	údaje o rozhodnutiach o stavbe; pokiaľ sa rozhodnutia nezachovali, uvedie sa pravdepodobný rok dokončenia stavby,
c)	situačný výkres súčasného stavu územia v mierke katastrálnej mapy so zakreslením polohy stavby a vyznačením väzieb na okolie, najmä odstupov od hraníc susedného pozemku a od susedných stavieb, napojenie na dopravnú infraštruktúru, zakreslenie povrchových znakov sietí technickej infraštruktúry; 
d)	výsledný operát merania a zobrazenia vyhotovenia stavby, 
e)	stavebné výkresy vypracované podľa súčasného stavu stavby (najmä pôdorysy, rezy, pohľady) s opisom všetkých priestorov a miestností podľa súčasného spôsobu užívania  a s vyznačením ich rozmerov a plošných výmer,
f)	technický opis stavby a jej vybavenia, základné údaje o technických parametroch technologických a ekologických zariadení.

(2) Zjednodušená dokumentácia súčasného stavu stavby  (pasport stavby) obsahuje najmä
a)	údaje podľa odseku 1 písm. a) až c) a g),
b)	situačný výkres a zjednodušené výkresy súčasného vyhotovenia stavby v rozsahu a podrobnostiach zodpovedajúcich druhu a účelu stavby s opisom spôsobu užívania všetkých priestorov a miestností.

§ 26
Účinnosť

      Táto vyhláška nadobúda účinnosť  podľa účinnosti nového stavebného zákona.